ᱵᱟᱜᱽᱫᱟᱫᱽ

ᱵᱟᱜᱽᱫᱟᱫᱽ ᱫᱚ ᱤᱨᱟᱠ ᱫᱤᱥᱟᱹᱢ ᱨᱮᱱᱟᱜ ᱨᱟᱡᱽᱫᱷᱟᱹᱱᱤ ᱥᱮ ᱨᱟᱡᱽᱜᱟᱲ ᱠᱟᱱᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱵᱟᱜᱽᱫᱟᱫᱽ ᱨᱮᱱ ᱢᱟᱱᱣᱟ ᱠᱩ ᱛᱟᱦᱮ ᱠᱟᱱᱟ ᱘,᱗᱖᱕,᱐᱐ ᱞᱮᱠᱟ᱾ ᱱᱤᱭᱟᱹᱜᱤ ᱤᱨᱟᱠ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱚᱜᱚᱨ ᱠᱟᱱᱟ᱾ ᱟᱨᱚᱵᱽ ᱫᱤᱥᱟᱹᱢᱠᱩ ᱢᱩᱫᱽ ᱨᱮ ᱫᱚ ᱢᱤᱥᱚᱨ ᱨᱮᱱᱟᱜ ᱠᱟᱭᱨᱚ ᱟᱨ ᱯᱟᱹᱪᱷᱤᱢ ᱮᱥᱤᱭᱟ ᱨᱮᱱᱟᱜ ᱤᱨᱟᱱ ᱨᱮᱱᱟᱜ ᱛᱮᱦᱮᱨᱟᱱ ᱠᱷᱚᱱ ᱫᱚᱥᱟᱨ ᱢᱟᱨᱟᱝ ᱟᱨ ᱥᱚᱦᱚᱨ ᱠᱟᱱᱟ᱾
ᱛᱟᱭᱜᱨᱤᱥ  ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱱᱤᱭᱟᱹ ᱵᱚᱜᱚᱨ ᱫᱚ ᱘ ᱥᱟᱭ ᱥᱮᱨᱢᱟ ᱥᱮᱡ ᱵᱤᱨᱤᱫ ᱟᱠᱟᱱᱟ ᱟᱨ ᱟᱵᱵᱟᱥᱤᱫᱽ ᱠᱟᱞᱤᱯᱷᱟᱛᱮ ᱨᱮᱱᱟᱜ ᱨᱟᱡᱽᱜᱟᱲ ᱦᱚᱭᱮᱱᱟ᱾ ᱵᱤᱨᱤᱫ ᱨᱟᱠᱟᱯ ᱟᱹᱰᱤ ᱛᱷᱚᱲᱟ ᱫᱤᱱ ᱛᱮ ᱜᱤ ᱵᱟᱜᱽᱫᱟᱫᱽ ᱫᱚ ᱢᱩᱥᱞᱟᱹ ᱫᱤᱥᱟᱹᱢ ᱠᱩ ᱛᱟᱞᱟᱨᱮ ᱞᱟᱠᱪᱟᱨ, ᱵᱮᱯᱟᱨ ᱟᱨ ᱦᱟᱛᱟᱝ ᱥᱮᱡ ᱞᱮᱠᱟᱛᱮ ᱞᱟᱦᱟᱭᱮᱱᱟ᱾ ᱱᱚᱱᱰᱮ ᱥᱮᱪᱮᱫ ᱨᱮᱱᱟᱜ ᱜᱟᱲ ᱦᱟᱣᱩᱥ ᱚᱵᱽ ᱩᱭᱤᱥᱰᱚᱢ᱾
ᱵᱟᱜᱽᱫᱟᱫᱽ ᱫᱚ ᱛᱟᱞᱟ ᱩᱢᱮᱞ ᱨᱮᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱵᱵᱟᱥᱤᱫᱽ ᱡᱩᱜᱽ ᱨᱮᱱᱟᱜ᱾ ᱱᱤᱭᱟᱹ ᱱᱚᱜᱚᱨ ᱫᱚ ᱰᱷᱤᱨ ᱵᱷᱟᱜᱽ ᱱᱟᱥᱟᱣ ᱟᱠᱟᱱᱟ ᱢᱩᱜᱷᱚᱞ ᱥᱟᱥᱚᱱ ᱟᱢᱚᱞ ᱨᱮ ᱑᱒᱕᱘ ᱥᱮᱨᱢᱟ ᱥᱮᱡ ᱟᱭᱢᱟ ᱞᱮᱠᱟᱱ ᱨᱩᱣᱟᱹᱛᱮ᱾ ᱑᱙᱓᱘ ᱥᱮᱨᱢᱟ ᱨᱮ ᱵᱨᱤᱴᱤᱥ ᱠᱷᱚᱱ ᱤᱨᱟᱠ ᱯᱷᱩᱨᱜᱟᱹᱞ ᱛᱟᱭᱚᱢ ᱠᱷᱚᱱᱜᱤ ᱵᱟᱜᱽᱫᱟᱫᱽ ᱫᱚ ᱥᱮᱫᱟᱭ ᱧᱤᱛᱩᱢᱮ ᱨᱚᱯᱷᱟ ᱨᱩᱣᱟᱹᱲᱮ ᱮᱦᱚᱵᱽ ᱮᱱᱟ ᱟᱨᱚᱵᱽ ᱨᱮᱱᱟᱜ ᱞᱟᱠᱪᱟᱨ ᱛᱟᱞᱟᱛᱮ᱾
ᱱᱟᱦᱟᱜ ᱫᱚ ᱵᱟᱜᱽᱫᱟᱫᱽ ᱨᱮᱱᱟᱜ ᱟᱭᱢᱟ ᱫᱟᱞᱟᱱ ᱠᱩᱜᱤ ᱫᱷᱟᱥᱟᱣ ᱪᱟᱵᱟᱭᱮᱱᱟ ᱰᱷᱤᱨ ᱠᱟᱭᱫᱚ ᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱤᱨᱟᱠ ᱟᱠᱨᱚᱢᱚᱱ ᱟᱨ ᱚᱱᱟ ᱛᱟᱭᱚᱢ ᱤᱨᱟᱠ ᱞᱟᱹᱲᱦᱟᱭᱛᱮ ᱚᱠᱟᱫᱚ ᱒᱐᱑᱑ ᱰᱮᱥᱮᱢᱵᱚᱨ ᱫᱷᱟᱹᱵᱤᱡ ᱪᱟᱞᱟᱣ ᱟᱠᱟᱱᱟ᱾
ᱱᱟᱦᱟᱜ ᱫᱚ ᱱᱤᱭᱟᱹ ᱥᱚᱦᱚᱨ ᱫᱚ ᱜᱷᱚᱱᱚ ᱜᱷᱚᱱᱚ ᱦᱩᱞ ᱫᱚᱢᱚᱱ ᱨᱮᱱᱟᱜ ᱟᱠᱨᱚᱢᱚᱱ ᱦᱩᱭ ᱟᱠᱟᱱᱟ᱾ ᱱᱚᱠᱟᱛᱮ ᱥᱮᱫᱟᱭ ᱞᱟᱠᱪᱟᱨ ᱟᱨ ᱱᱟᱜᱟᱢ ᱨᱮᱱᱟᱜ ᱪᱤᱠᱷᱱᱟᱹᱠᱩ ᱫᱷᱟᱥᱟᱣ ᱪᱟᱵᱟᱭᱮᱱᱟ᱾ ᱒᱐᱑᱒ ᱠᱷᱚᱱ ᱛᱮᱦᱮᱱ ᱵᱟᱝ ᱠᱩᱥᱤᱜ ᱥᱚᱦᱚᱨ ᱠᱩ ᱢᱩᱫᱽ ᱨᱮ ᱫᱷᱟᱹᱨᱛᱤ ᱨᱮᱭᱟᱜ ᱢᱤᱫᱴᱮᱱ ᱥᱚᱦᱚᱨ ᱞᱮᱠᱷᱟᱭᱮᱱᱟ᱾

 ᱱᱟᱜᱟᱢ 
ᱵᱤᱨᱤᱫ ᱨᱟᱠᱟᱵᱽ

ᱵᱮᱲᱦᱟᱭ ᱵᱷᱤᱛ

ᱥᱚᱱᱟ ᱫᱩᱣᱟᱹᱨ ᱫᱟᱞᱟᱱ

ᱟᱵᱵᱟᱥᱤᱫᱽ ᱟᱨ ᱵᱮᱲᱦᱟᱭᱛᱮᱱᱟᱜ ᱥᱚᱦᱚᱨ ᱠᱩ

 ᱢᱟᱱᱣᱟ ᱮᱞ 
᱒᱐᱑᱕ ᱥᱮᱨᱢᱟ ᱥᱮᱡ ᱵᱟᱜᱽᱫᱟᱫᱽ ᱨᱮᱱ ᱢᱟᱱᱣᱟᱠᱩ ᱛᱟᱦᱮ ᱠᱟᱱᱟ ᱗.᱒᱒ ᱢᱤᱞᱤᱭᱚᱱ᱾  ᱱᱤᱭᱟᱹ ᱥᱚᱦᱚᱨ ᱨᱮ ᱫᱚ ᱱᱟᱜᱟᱢ ᱥᱮᱡ ᱞᱮᱠᱟᱛᱮ ᱥᱩᱱᱱᱤ ᱜᱤᱠᱩ ᱰᱷᱤᱨᱟ᱾ ᱢᱮᱱᱠᱷᱟᱱ ᱒᱑ ᱥᱟᱭ ᱥᱮᱡ ᱫᱚ ᱘᱒% ᱢᱟᱱᱣᱟ ᱜᱤ ᱥᱤᱭᱟ ᱠᱩ ᱛᱟᱦᱮ ᱠᱟᱱᱟ᱾ ᱒᱑ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱦᱚᱵ ᱥᱮᱡ ᱨᱮᱜᱤ ᱑.᱕ ᱢᱤᱞᱤᱭᱚᱱ ᱢᱟᱱᱣᱟ ᱵᱟᱜᱽᱫᱟᱫᱽ ᱠᱩ ᱥᱮᱱ ᱮᱱᱟ, ᱩᱱᱠᱩ ᱫᱚ ᱰᱷᱤᱨᱵᱷᱟᱜ ᱜᱤᱥᱤᱛᱮᱥ ᱟᱨ ᱛᱷᱚᱲᱟ ᱫᱚ ᱥᱩᱱᱱᱤ᱾

᱒᱐᱐᱓ ᱥᱮᱨᱢᱟ ᱨᱮᱱᱟᱜ ᱮᱦᱚᱵ ᱥᱮᱡ ᱒᱐% ᱢᱟᱱᱣᱟ ᱜᱤ ᱢᱮᱥᱟᱞ ᱵᱟᱯᱞᱟᱜ ᱠᱩ ᱠᱟᱱᱟᱠᱩ᱾

 ᱠᱟᱹᱣᱰᱤ ᱟᱹᱨᱤ 

 ᱧᱮᱞ ᱡᱚᱝ ᱡᱟᱜᱟᱠᱩ 
ᱢᱩᱴᱟᱱᱟᱵᱵᱤ ᱥᱚᱲᱚᱠ

ᱵᱟᱜᱽᱫᱟ ᱡᱩ

ᱜᱨᱟᱱᱰ ᱯᱷᱮᱥᱴᱤᱵᱷᱟᱞ ᱤᱥᱠᱩᱭᱟᱨ

ᱟᱞ-ᱥᱟᱦᱮᱫᱽ ᱢᱚᱱᱩᱢᱮᱱᱴ

ᱠᱩᱥᱞᱟ

ᱠᱷᱟᱫᱤᱢᱮᱱ ᱨᱮᱱᱟᱜ ᱢᱚᱥᱡᱤᱫᱽ

ᱟᱵᱩ ᱦᱟᱱᱤᱯᱷᱟ ᱢᱚᱥᱡᱤᱫᱽ

ᱯᱷᱤᱨᱫᱳᱥ ᱤᱥᱠᱩᱭᱟᱨ

 ᱚᱛᱱᱚ 

 ᱞᱟᱠᱪᱟᱨ 

 ᱯᱷᱮᱰᱮᱛ 

 https://en.wikipedia.org/wiki/Baghdad

ᱛᱷᱚᱠ:ᱥᱚᱦᱚᱨ
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱥᱚᱦᱚᱨ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘